آمریکا باشقان کؤمکچی‌سی مایک پنس، قوزئی کره‌یه قارشی 'بوتون سئچه‌نک‌لرین ماسادا اولدوغونو سؤیله‌یه‌رک، گونئی آمریکا اؤلکه‌لرین‌دن پیونگ‌یانگ ایله ایلیشکیلری کسمه‌یی ایسته‌دی.
مایک پنس، گئتدیگی شیلیده، دؤولت باشقانی میشل باچله ایله تشکیل ائتدیک‌لری اورتاق مطبوعات کنفرانسیندا،
"پیونگ‌یانگ رژیمینین، بوتون سئچه‌نک‌لرین ماسادا اولدوغونو آنلاماسی ضروری‌دیر" دئیه دانیشدی.
"اومود ائدیریک کی شیلی، برزیل، مکزیک و پئرو دا، قوزئی کره ایله باغ‌لاری کسمه قونوسوندا بیزه قاتیلا‌جاق" دئین پنس، بو سایه‌ده باریشجیل چؤزوم تامین ائدیله‌بیله‌جگینی و اولوسلارآراسی توپلومون ایراده‌سینه قارشی گلمه‌نین بیر بدلی اولدوغونو پیونگ‌یانگا گؤسترمیش اولاجاقلارینی سؤیله‌دی.
پنس آیریجا، آمریکا اولا‌راق " قوزئی کره‌ده‌کی قولدور رژیمین، اؤز اؤلکه‌لرینه چاتابیلن نوکلئر سلاح‌لارا صاحب اولماسینا ایجازه وئرمه‌یه‌جک‌لرینی" ایفاده ائتدی.
